stanford-oval/wikipedia huggingface dataset:
Boknöje

| Boknöje AB |
| --- | --- |
Yritysmuoto:  osakeyhtiö
Puheenjohtaja:  Ingela Agneta Olofsson, varajäsen Susanne Elisabeth Sofie Schumacher
Toimiala:  Kirjankustantamo
Liikevaihto:  2 459 SEK (vuonna 2016)
Tilikauden tulos:  −1 661 SEK
Kotisivu:  www.boknoje.se(ruotsiksi)
Infobox OKVirheellinen NIMI-arvo: 
Boknöje AB (suom. Kirjaviihde) on vuonna 1982 perustettu norjalaisen Bladkompaniet -kustantamon tytäryhtiö, joka sijaitsee Helsingborgissa Ruotsissa.
Kustantamon logo
Bladkompaniet on sittemmin fuusioitunut Schibsted -kustannusyhtiöön.
Aiheesta muualla

Boknöje.se
Schibsted Förlagen (Arkistoitu – Internet Archive)
Caitlin Dijkstra

Caitlin Dijkstra vuonna 2018.
Caitlin Johanna Philomena Dijkstra (s. 30. tammikuuta 1999) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa toukokuun 2024 loppuun mennessä 23 maaottelua ja tehnyt niissä yhden maalin. Ensimmäisen maaottelunsa hän pelasi marraskuussa 2021 Japania vastaan. Hän kuului Alankomaiden joukkueeseen EM-kilpailuissa 2022 ja MM-kilpailuissa 2023.
Seuratasolla Dijkstra edusti kotimaassaan aiemmin Ajaxia. Kesällä 2021 hän siirtyi Twenteen.
Caitlin McGuinness

Caitlin McGuinness (s. 30. elokuuta 2002) on pohjoisirlantilainen jalkapalloilija. Hän on pelipaikaltaan hyökkääjä. Hän on pelannut Pohjois-Irlannin naisten maajoukkueessa 12 maaottelua ja tehnyt niissä yhden maalin. Hän pelasi ensimmäisen maaottelunsa helmikuussa 2019.
McGuinness edustaa kotimaassaan Cliftonvillea.
Caitlin McGuinnessin isosisko Kirsty McGuinness on myös maajoukkuejalkapalloilija.
Brahms: The Boy II

| Brahms: The Boy II |
| --- | --- |

Ohjaaja:  William Brent Bell
Käsikirjoittaja:  Stacey Menear
Tuottaja:   Roy Lee  Eric Reid  Matt Berenson  Jim Wedaa  Richard S. Wright  Gary Lucchesi  Tom Rosenberg 
Säveltäjä:  Brett Detar
Kuvaaja:  Karl Walter Lindenlaub
Leikkaaja:  Brian Berdan
Lavastaja:  Angela O'Sullivan
Valmistustiedot
Valmistusmaa:   Yhdysvallat  Kiina  Kanada  Australia 
Tuotantoyhtiö:   STX Films  Lakeshore Entertainment  Huayi Brothers Media 
Ensi-ilta:  21. helmikuuta 2020
Kesto:  86 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Brahms: The Boy II on vuonna 2020 ensi-iltansa saanut yhdysvaltalainen kauhuelokuva, joka on jatkoa vuoden 2016 The Boy -elokuvalle. Elokuvan on ohjannut William Brent Bell, ja käsikirjoituksesta vastaa Stacey Menear. Elokuvan yhtä pääosaa näyttelee Katie Holmes.
Juoni

Perheen äiti Liza ja hänen poikansa Jude joutuvat ryöstön uhreiksi naamioituneiden miesten tunkeutuessa heidän kotiinsa. Murtovarkaat kolkkaavat Lizan ja Jude joutuu todistamaan äitinsä pahoinpitelyn. Liza kuitenkin selviää. Jude traumatisoituu ryöstöstä pahoin, ja lopettaa puhumisen. Hän käyttää vihkoa kommunikoidessaan vanhempiensa kanssa. Myös Liza kärsii painajaisista. Perhe päättää muuttaa Lontoosta Heelshiren kartanon vierastaloon. Tässä vaiheessa he eivät tiedä kartanon karmeasta historiasta.
Kun perhe on tutustumassa Heelshiren maihin, Jude lähtee yksin läheiseen metsään ja huomaa maasta pilkistävän nuken käden. Hän alkaa kaivaa maata ja löytää lapsenkokoisen posliininuken, jonka hän ottaa mukaansa. Jude aikoo pitää nuken ja puhdistaa sen kotonaan. Nukkea riisuttaessa, sen taskusta putoaa paperi, jossa on sääntöjä (esimerkiksi nukelle pitää antaa ruokaa, eikä vieraita sallita). Juden vanhemmat eivät halua hyväksyä nuken laatimia sääntöjä, jolloin talossa alkaa tapahtua kummia. Myöhemmin Jude alkaa puhua nukelle, mikä saa vanhemmat iloisiksi. Nukke kertoo nimekseen Brahms. Brahms käskee Juden olemaan kanssaan ikuisesti.
Rooleissa

| 0 | 1 | 2 |
| --- | --- | --- |
|  Katie Holmes  | … |  Liza   |
|  Christopher Convery  | … |  Jude   |
|  Owain Yeoman  | … |  Sean   |
|  Ralph Ineson  | … |  Joseph   |
|  Daphne Hoskins  | … |  Sophie   |
|  Keoni Rebeiro  | … |  Will   |
|  Joely Collins  | … |  Mary   |
|  Oliver Rice  | … |  Liam   |
|  Anjali Jay  | … |  Dr. Lawrence   |
|  Natalie Moon  | … |  Pamela   |
Aiheesta muualla

Elokuvan traileri
Elokuvan arvostelu IndieWiressä
Bayonne (New Jersey)

| Bayonne |
| --- | --- |
 Bayonnen silta
 lippu:  vaakuna
 Bayonne Hudsonin piirikunnan kartalla.
 Bayonne
 Koordinaatit: 40°39′N, 74°6′W 
Valtio:   Yhdysvallat
Osavaltio:  New Jersey
Piirikunta:  Hudson
Väkiluku (2010):  63 024
 
 www.bayonnenj.org 
Infobox OKVirheellinen NIMI-arvo: 
Bayonne on kaupunki Yhdysvaltojen New Jerseyn osavaltion koillisosassa Hudsonin piirikunnassa. Sen asukasluku oli vuoden 2010 väestönlaskennan mukaan 63 024.
Maantiede

Bayonne  sijaitsee New Jerseyn osavaltion koillisosassa Hudsonin piirikunnassa. Alue on niemimaata, jonka toisella puolella sijaitsee Newarkinlahti ja toisella puolella Ylä-New Yorkin lahti. Niemimaan kärki tuli tunnetaan nimellä Constable Hook. Kill Van Kull erottaa Bayonnea Staten Islandin saaresta New Yorkin kaupungin puolella. Kill Van Kullin yli kulkee Bayonnen silta.
Historia

Bayonneen alkoi muodostua siirtolaisasutusta vuonna 1646, jolloin Hollannin Länsi-Intian kauppakomppanian Jacob J. Roy sai maata nykyisen kaupungin paikalta. Paikasta kehittyi kauppa-asema brittien saatua alueen ja paikka tunnettiin nimellä Bergen Neck.
Vuonna 1840 paikalla sijainneet Saltervillen, Centrevillen, Constable
Hookin ja Bergen Poinin kylät liitettiin Hudsonin piirikuntaan. Rannikolle rakennettiin hulppeita asuntoja ja matkailijoita vieraili La Tourette Hotel-hotellilla. Kaupunki tunnettiin ensimmäiseen maailmansotaan saakka etenkin siellä rakennetuista jahdeistaan. Kylät yhdistettiin Bayonneksi vuonna 1861. Nimi johdettiin Bayonnia-kiinteistöjen mukaan. Varsinaista yhteyttä Bayonnen kaupunkiin Ranskassa nimellä ei ole. Hallinnollinen Bayonnen kaupunki muodostettiin 10. maaliskuuta 1896.
Rautatie oli saapunut Bayonneen Yhdysvaltain sisällissodan aikana. Jersey Central Railroad-yhtiö rakennutti Port Johnstonin hiilisataman Constable Hookissa ja John D. Rockefellerin Standard Oil rakennutti paikalle öljynjalostamoja. Jalostamoille vedettiin öljyputkiaosavaltion ulkopuolelta. Bayonne kehittyi näin maaseutuympäristöstä teollisuuden keskukseksi. Kasvavan teollisuuden myötä alueelle saapui suuria määriä siirtolaisia etenkin Etelä- ja Keski-Euroopasta. Bayonnen silta Staten Islandille valmistui vuonna 1931.
Toisen maailmansodan aikana Bayonnen teollisuus teki kaupungista merkittävän tuotannon keskuksen. Bayonnen laivastotukikohdasta käsin varustettiin sotalaivoja ja vietiin tarvikkeita muihin tukikohtiin ympäri maailmaa. Laivastotukikohta muuttui laivaston tavaraterminaaliksi vuonna 1967 ja lopulta se suljettiin vuonna 1999.
Talous

Bayonne on useiden eri öljyputkien päätepiste. Big Inch saapuu kaupunkiin Teksasista 2 400 kilometrin päästä. Paikallisia teollisuuden aloja ovat esimerkiksi koneteollisuus, tekstiiliteollisuus ja kemikaaliteollisuus. Rannan tuntumassa on useita telakoita. Huomattava osa taloudesta perustuu satamatoiminnalle ja palvelualalle.
Kotitalouksien keskimääräiset vuosittaiset ansiot Bayonnessa aikavälillä 2014–2018 olivat 59 924 USD ja henkilöä kohden 31 329 USD. 13,8 % väestöstä eli köyhyysrajan alapuolella.
Väestö

Kaupungin asukasluku oli vuoden 2010 väestönlaskennan mukaan 63 024 ja vuoden 2019 arvion mukaan 64 897. Kaupungin asukkaista 63,4 % oli taustaltaan valkoisia (latinot pois lukien 46,6 %), 11,5 % afroamerikkalaisia, 31,4 % latinoja mistä tahansa rodusta ja 9,9 % aasialaisia. 46,9 % kaupungin asukkaista puhui kotonaan jotakin muuta kieltä, kuin englantia ja 30,4 % kaupungin asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Bayonne (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren 
Kill Van Kull, Bayonnea vasemmalla.
Entisen Port Johnssonin aluetta.
Carl Widmer

| Mitalit> Maa:   Sveitsi.Miesten voimistelu. Olympialaiset  | Mitalit> Maa:   Sveitsi.Miesten voimistelu. Olympialaiset  | Mitalit> Maa:   Sveitsi.Miesten voimistelu. Olympialaiset  | Maa:   Sveitsi> Miesten voimistelu. |
| --- | --- | --- | --- |
|  Pronssia | Pariisi 1924 | joukkuekilpailu |  |
Carl Widmer (1900–?) oli sveitsiläinen voimistelija ja olympiamitalisti. Hän kilpaili vuoden 1924 kesäolympialaisissa Pariisissa ja oli siellä mukana saamassa pronssia joukkuevoimistelussa. Widmer osallistui myös yksilökilpailuihin jääden muun muassa hevosessa neljänneksi ja moniottelussa 32. sijalle.
Carl Wilhelm Franck

Carl Wilhelm Franck (4. joulukuuta 1826 Nousiainen – 27. marraskuuta 1911 Naantali) oli suomalainen kauppias sekä liike-, kunnallis- ja valtiopäivämies.
Franckin vanhemmat olivat nimismies Johan Franck ja Elsa Ulrika Lindeström. Hän omisti Nousiaisissa allodisäterin, mutta möi sen 1857 ja muutti Naantaliin. Hän oli siellä kauppias vuoteen 1886, Naatalin kylpylaitoksen perustaja vuonna 1863 ja kylpylän johtaja, samoin kuin perusti kaupungin lähelle polttimon ja oli myös Naantalissa kunnallisraatimies, maistraatin jäsen ja kaupungin edustaja porvarissäädyssä valtiopäivillä  1863–1864. Valtiopäivillä Franck oli pankkivaliokunnan varajäsen.
Carl Wilhelm Ahrenberg

Carl (Karl) Wilhelm (Vilhelm) Ahrenberg (14. toukokuuta 1807 Turku – 3. huhtikuuta 1880 Viipuri) oli suomalainen opettaja, rehtori ja koulutoiminnan kehittäjä.
Ahrenbergin vanhemmat olivat asessori Henrik Jakob Ahrenberg ja Margareta Kristina Tihleman. Ahrenbergin puoliso vuodesta 1840 oli Mathilda Maria Bäck (k. 1901). Heidän kotinsa oli Viipurin ensimmäisiä sivistyskoteja, jonka kielenä oli suomi. Perheen poika Johan Jacob Ahrenberg (1847–1914) oli tunnettu arkkitehti, taidemaalari, taidekriitikko ja kirjailija. Carl Wilhelm Ahrenberg valmistui filosofian kandidaatiksi 1832 ja tuli sitten pitkän ulkomaan matkan jälkeen opettajaksi, ensin Helsinkiin ja sitten Viipuriin, missä hän toimi lukion ja sittemmin yläalkeiskoulun lehtorina 1836–1872 sekä vuodesta 1857 myös rehtorina. Vuosina 1859–1865 Ahrenberg oli Viipurin koulujen tarkastaja, joka yhtenäisti alueen kouluja muiden Suomen koulujen kanssa muun muassa niin, että lukion opetuskieleksi tuli ruotsi saksan ja venäjän asemesta. Ahrenberg oli 1865 asetetun koulukomitean jäsen, joka vastusti kirkon ja koulun erottamista toisistaan. Hän asettui myös alkeiskoulun ja lukion yhdistämistä vastaan.
Bussum

| Bussum |
| --- | --- |
 Katu Bussumissa
 lippu:  vaakuna
 Bussum
 Koordinaatit: 52°17′00″N, 05°10′00″E 
Valtio:  Alankomaat
Provinssi:  Pohjois-Hollanti
Kunta:  Gooise Meren
Pinta-ala:  
 – Kokonaispinta-ala:  8,11 km²
Väkiluku (2008):  31 968
 – Väestötiheys:  3 966 as./km²
Infobox OKVirheellinen NIMI-arvo: 
Bussum on entinen kunta Alankomaissa, Pohjois-Hollannin maakunnan kaakkoisosassa. Vuoden 2008 lopussa sen asukasluku oli 31 968. Se on nykyisin osa Gooise Merenin kuntaa.
Aiheesta muualla

Kuvia tai muita tiedostoja aiheesta Bussum Wikimedia Commonsissa
Kartta Bussumin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Carl Wilhelm Gadolin

Carl Wilhelm Gadolin (25. huhtikuuta 1824 Somero – 13. lokakuuta 1893 Pultava) oli suomalainen Venäjän keisarillisessa armeijassa  palvellut kenraaliluutnantti.
Gadolinin vanhemmat olivat  laivaston luutnantti, lasitehtailija ja tilanomistaja Wilhelm Gadolin ja Sofia Emerentia Lundström ja puoliso vuodesta 1854 Vera Petrovna Gubskaja. Ratsuväenkenraali Axel Gadolin oli hänen veljensä. Carl Wilhelm Gadolin tuli oppilaaksi Haminan kadettikouluun 1839 ja määrättiin sieltä 1845 valmistuttuaan kornettina ensin Venäjän armeijan Ratsuväen mallirykmenttiin ja sitten 5. Liettuan ulaanirykmenttiin. Hän osallistui Unkarin vallankumouksen kukistamiseen 1849 ja ylennettiin taistelussa  osoitetun urheuden takia luutnantiksi elokuussa 1849. Gadolin osallistui Krimin sodan aikana 1854–855 Itämeren rannikkoalueen puolustustaisteluihin.
Gadolin ylennettiin ratsumestariksi 1860 ja siirrettiin kouluttajaksi Henkivartioväen rakuunarykmenttiin. Tehtävään seuraavana vuonna vakinaistettuna hänelle määrättiin alikapteenin arvo. Joukko-osastossaan Gadolin otti osaa Tammikuun kansannousun kukistamiseen 1862–1863. Ratsumestariksi hänet ylennettiin 1863 ja everstiksi 1868. Henkivartioväen rakuunarykmentin 1. eskadroonan päällikö Gadolinista tuli 1869 ja 3. Novorossijskin rakuunarykmentin komentaja 1873. Hänet ylennettiin kenraalimajuriksi 1878 ja määrättiin 9. ratsuväkidivisioonan 2. prikaatin komentajaksi. Tässä tehtävässä hän toimi vuoteen 1885 saakka, jolloin hän sai eron sotapalveluksesta kenraaliluutnanttina. Gadolin asettui reservissä ollessaan Pultavaan ja tuli merkityksi Pultavan kuvernementin aatelismatrikkeliin 1893.
Brennersola

Brennersola pohjoisesta nähtynä.
Brennersola (saks. Brennerpass, ital. Passo del Brennero) on merkittävä sola Alppien yli Italian (Etelä-Tirolin maakunta) ja Itävallan (Tirolin osavaltio) rajalla. Se on matalimpia Alpit ylittävistä solista, noin 1 375 metriä merenpinnasta, ja kulkukelpoinen ympäri vuoden.
Maantiede

Brennersolasta pohjoiseen ja etelään jatkuva laakso erottaa Stubain Alpit lännessä Zillertalin Alpeista idässä. Koko laaksoa on vanhastaan kutsuttu nimellä Wipptal, mutta 1900-luvulta lähtien Wipptal-nimellä on tarkoitettu lähinnä laakson pohjoispuolta.
Sola sijaitsee Alppien päävedenjakajalla. Laaksoa pohjoiseen virtaava Silljoki yhtyy Innsbruckissa Inniin, Tonavan sivujokeen. Laaksoa etelään virtaava Eisack (ital. Isarco) yhtyy Bolzanon jälkeen Adigeen, joka virtaa Adrianmereen.
Solan alue kuuluu Italian puolella Brennerin kuntaan ja Itävallan puolella Gries am Brennerin kuntaan. Solan korkeimmalla kohdalla näiden valtioiden rajalla on pieni Brennerin kylä. Siitä pohjoiseen Itävallan puolella ovat Gries, Steinach ja Matrei am Brenner. Eteläpuolella Italiassa on Sterzing (ital. Vipiteno).
Liikenne

Brenner on yksi vilkkaimmista liikenneyhteyksistä Alppien yli. Tämä johtuu toisaalta solan mataluudesta, toisaalta sen edullisesta sijainnista: solaan on hyvät yhteydet niin pohjoisesta (Inn- ja Silljokien laaksot) kuin etelästä (Eisackin laakso).
Brennersolan kautta kulkee nykyään kolme liikenneväylää: vanha kylien kautta kulkeva maantie, vuosina 1964–1972 rakennettu maksullinen moottoritie (eurooppatie E45 – Itävallassa tienumero A13 ja Italiassa A22) sekä vuonna 1867 valmistunut Innsbruckin ja Veronan välinen rautatie.
Solan ylitti tietullitilaston mukaan 11,7 miljoonaa ajoneuvoa vuonna 2007. Maantierahtia se välittää 31 miljoonaa tonnia ja rautatierahtia 10 miljoonaa tonnia vuodessa (2004). Maantieliikenne ruuhkautuu varsinkin lomakausina ja viikonloppuisin.
Brennerin alitse on rakenteilla 55 kilometriä pitkä rautatietunneli, Brennerin pohjatunneli (saks. Brennerbasistunnel, ital. Galleria di base del Brennero) Franzensfestestä eli Fortezzasta Innsbruckiin. Tunnelin on tarkoitus valmistua vuonna 2025. Tunneli yhdistyy Innsbruckin lähellä olemassa olevaan tunneliin, jolloin yhtäjaksoisen rautatietunnelin pituudeksi tulee 64 kilometriä.
Historia

Brennersolan on arveltu olleen jo pronssikaudella käytössä meripihkan kauppareittinä. Roomalainen tie solan kautta valmistui vuonna 215. Tie rakennettiin keisari Septimius Severuksen määräyksestä korvaamaan Via Claudia Augustaa, joka kulki hiukan lännempänä Reschensolan kautta.
Sola on ollut niin taloudellisesti, poliittisesti kuin sotilaallisestikin merkittävä roomalais- ja keskiajalla. Alemannit hyökkäsivät sen kautta Italiaan vuonna 268. Varhaiskeskiajalla sola toimi germaanien muuttoreittinä Etelä-Tirolin laaksoihin. 1200-luvulta lähtien sola kuului Tirolin kreivikuntaan, josta tuli osa Pyhää saksalais-roomalaista keisarikuntaa ja sittemmin Itävalta-Unkarin keisarikuntaa. Vuoden 1919 Saint-Germainin sopimuksessa Itävalta luovutti Etelä-Tirolin Italialle, jolloin maiden raja tuli kulkemaan Brennersolan kautta.
Aiheesta muualla

Kuvia tai muita tiedostoja aiheesta Brennersola Wikimedia Commonsissa
Autostrada del Brennero – A22 Italian puoleisen A22-tien liikennetietoa.
The Brenner Pass: Tirol from Kufstein to Riva Matkaopas vuodelta 1912.
OmnesViae Antiikin roomalainen tieverkko sovitettuna moderniin karttaan: korostettuna tieosuus Matrei – Brennersola – Sterzing.
Brennerin kylän pääkatu.
Sola on vilkas kauttakulkuyhteys Pohjois- ja Etelä-Euroopan välillä.
Noin 400-luvun roomalaista tieverkkoa (Tabula Peutingeriana). Vetonina ≈ Innsbruck, Matreio ≈ Matrei am Brenner, Vepiteno ≈ Sterzing, Pontedrvsi ≈ Bolzano.
Cabrerets

Cabrerets
Cabrerets on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 231. Cabreretsin pinta-ala on 43 km².
Aiheesta muualla

Kuvia tai muita tiedostoja aiheesta Cabrerets Wikimedia Commonsissa
Carter Hutton

| Carter Hutton |
| --- | --- |

Henkilötiedot
Syntynyt: 19. joulukuuta 1985 (ikä 38) Thunder Bay
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  91 kg
Pelinumero:  40
Pelaajaura
Pääsarjaura:  2010–2022
Seurat:  Adirondack Phantoms (AHL)   Worcester Sharks (AHL)   Rockford IceHogs (AHL)   Toledo Walleye (ECHL)   Chicago Blackhawks (NHL)   Nashville Predators (NHL)   St. Louis Blues (NHL) Buffalo Sabres (NHL)   Arizona Coyotes (NHL) Toronto Maple Leafs (NHL)
Carter John Hutton (s. 19. joulukuuta 1985) on kanadalainen uransa päättänyt jääkiekkomaalivahti, joka edusti viimeksi NHL:ssä pelaavaa Toronto Maple Leafsia.
Ura

26. toukokuuta 2010 Hutton siirtyi Philadelphia Flyersiin yliopistouransa loputtua. Hän pelasi neljä ottelua Philadelphian farmijoukkue Adirondack Phantomsissa ennen kuin pääsi muutamiin peleihin istumaan Philadelphian penkille varamaalivahdiksi Johan Backlundin loukkaannuttua.
1. kesäkuuta 2010 Hutton siirtyi San Jose Sharksiin. 1. elokuuta 2011 Rockford IceHogs teki Huttonin kanssa vuoden mittaisen AHL-sopimuksen.
23. helmikuuta 2012 Chicago Blackhawks teki yhden vuoden kaksisuuntaisen sopimuksen Huttonin kanssa kauden 2011–2012 lopuksi. 26. maaliskuuta 2012 Chicago kutsui Huttonin Ray Emeryn sairauden vuoksi NHL:ään. 27. huhtikuuta 2013 hän oli ensimmäisen kerran aloittavana maalivahtina NHL:ssä St. Louis Bluesia vastaan. Hutton pelasi kahdessa viimeisessä runkosarjaottelussa ja pudotuspelien viidessä ensimmäisessä pelissä. Chicago voitti Stanley Cupin ja Hutton sai itselleen mestaruussormuksen. Hän ei kuitenkaan pelannut tarpeeksi montaa peliä, että hänen nimensä olisi kaiverrettu Stanley Cup -pokaaliin. Hän ei myöskään ollut mukana joukkueen mestaruuskuvassa.
5. heinäkuuta 2013 Hutton lähti Chicagon organisaatiosta ja siirtyi yhden vuoden kaksisuuntaisella sopimuksella Nashville Predatorsiin. Hän pelasi Nashvillen aloittavana maalivahtina suurimman osan kaudesta 2013–2014 joukkueen ykkösmaalivahti Pekka Rinteen kärsittyä lonkkavammasta.
Heinäkuussa 2021 Hutton solmi yksivuotisen ja arvoltaan 750,000 tuhannen dollarin sopimuksen Arizona Coyotesin kanssa.
Helmikuussa 2022 Coyotes kauppasi Huttonin Toronto Maple Leafsiin.
Käännös suomeksi
Cagliari Calcio

Cagliari Calcio on vuonna 1920 perustettu italialainen jalkapallojoukkue Cagliarista, Sardiniasta. Seura pelaa kaudella 2023–2024 Italian korkeimmalla sarjatasolla Serie A:ssa, jonne se nousi keväällä 2023 pelattuaan välillä yhden kauden Serie B:ssä. Edelliset kerrat joukkue oli Serie A:ssa yksitoista kautta vuosina 2004–2015 ja kuusi kautta vuosina 2016–2022. Cagliari Calcion lempinimiä ovat muun muassa Rossoblu (punasiniset), Isolani (saarelaiset) ja Casteddu.
Cagliari Calciolla on yksi scudetto eli Italian mestaruus. Se tuli kaudella 1969–1970, jolloin joukkueen vakiopelaajiin kuuluivat Enrico Albertosi, Comunardo Niccolai, Mario Martiradonna, Giulio Zignoli, Angelo Domenghini, Pierluigi Cera, Nené, Giuseppe Tomasini, Ricciotti Greatti, Luigi Riva, Sergio Gori ja Mario Brugnera.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Serie A 2024–2025
Atalanta |  Bologna |  Cagliari | Como |  Empoli |  Fiorentina |  Genoa |  Inter |  Juventus |  Lazio |
  Lecce |  Milan | Monza |  Napoli |  Parma |  Roma |  Torino |  Udinese | Venezia |  Verona
Brahuin kieli

| Brahui |
| --- | --- |
Oma nimi:  براہوئی‎
Tiedot
Alue:   Pakistan  Afganistan  Iran  Turkmenistan
Virallinen kieli:  ei virallista asemaa
Puhujia:  4 milj.
Sija:  ei 100 suurimman joukossa
Kirjaimisto:  arabialaiset aakkoset
Kielitieteellinen luokitus
Kielikunta:  dravidakielet
Kieliryhmä:  pohjoisdravidalaiset kielet
ISO 639-3:  brh
 Ohje 
Brahuin kieli (omakielinen nimi: براہوئی‎) kuuluu dravidakielten pohjoisdravidalaiseen ryhmään. Se on dravidakielistä pohjoisin ja sijaitsee kaukana sukukielistään. Se on ilmeisesti säilynyt ainoana Pohjois-Intian dravidakielistä. Kieli jaetaan kolmeen päämurteeseen ja sen katsotaan olevan uhanalainen.
Brahuita puhutaan enimmäkseen Pakistanissa (1,2 % Pakistanin asukasluvusta), mutta myös vähän Afganistanissa, Iranissa ja Turkmenistanissa. Yhteensä brahuita puhuu äidinkielenään noin 4 miljoonaa ihmistä.
Kieltä kirjoitetaan arabialailla aakkosilla.
Fonologia > Konsonantit

|  | Bilabiaali | Labiodentaali | Alveolaari | Retrofleksi | Postalveolaari | Palataali | Velaari | Glottaali |
| --- | --- | --- | --- | --- | --- | --- | --- | --- |
| Nasaali | m |  | n | ɳ |  | ɲ | ŋ |  |
| Klusiili | p | b |  | t | d | ʈ | ɖ |  | c | ɟ | k | g | ʔ |
| Frikatiivi |  | f | s | z |  | ʃ | ʒ |  | x | ɣ |  |
| Lateraali |  |  | l |  |  |  |  |  |
| Tremulantti |  |  | r |  |  |  |  |  |
| Approksimantti | w |  |  |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | oː |
| Avoin |  | a |  |
Lähde:
Aiheesta muualla

Kuvia tai muita tiedostoja aiheesta Brahuin kieli Wikimedia Commonsissa
Brahuinkielinen Wikipedia hautomossa
Dravidakielet
badaga
brahui
gadaba
gondi
irula
kannada
kodagu
kolami
kota
kui
kurukh
kuvi
malajalam
malto
manda
muria
naiki
ollari
pardži
pengo
tamili
telugu
toda
tulu
Cassandra Clare

| Judith Rumelt |
| --- | --- |

Henkilötiedot
Syntynyt: 27. heinäkuuta 1973 (ikä 51) Teheran, Iran
Kansalaisuus:   Yhdysvallat
Ammatti:  kirjailija
Puoliso:  Joshua Lewis
Kirjailija
Salanimi: Cassandra Clare
Äidinkieli: englanti
Tuotannon kieli: englanti
Tyylilajit:  Lasten- ja nuortenkirjallisuus
Aiheesta muualla
www.cassandraclare.com
Löydä lisää kirjailijoitaKirjallisuuden teemasivulta
Cassandra Clare (oik. Judith Rumelt, s. 27. heinäkuuta 1973) on yhdysvaltalainen kirjailija, joka tunnetaan parhaiten menestyssarjastaan Varjojen kaupungit.kenen mukaan? Muita suomennettuja Claren teoksia ovat kirjasarjat Magisterium ja Varjometsästäjät.
Judith Rumelt syntyi amerikkalaisille vanhemmille Iranissa. Lapsena hän matkusti paljon Sveitsissä, Englannissa ja Ranskassa. Rumelt asuu Massachusettsissa miehensä Joshua Lewisin ja kolmen kissansa kanssa.